**Қостанай облысы әкімдігі білім басқармасының «Рудный қаласы білім бөлімінің «№2 бөбекжайы» КМҚК**

***Бала дөрекі сөздер қолданып ұрсады***

***Ата-аналар не істеу керек?***

Ерте ме, кеш пе әрбір отбасына жағымсыз жаңалық ашылады: жақында ғана сөздерден сөйлемдер құрап сөйлей бастаған бала әдепсіз сөздерді біледі! Қайдан?! ***Егер бала дөрекі сөздермен ұрсып жүрсе ше?*** Жауабы оның қандай жағдайларда болатынына байланысты.******

Үш жасқа дейінгі бала бейсаналық түрде дөрекі сөйлейді, бұл жай ғана еліктеп сөйлеу- сөздің дыбыстылығы ұнады. Бұл жағдайда ең дұрыс реакция- естімеген кейіп таныту. Бала ересектердің назарынан тыс қалған жаңа сөзді тез ұмытады, әрине, егер ол бұл сөзді жақын адамдарынан жүйелі түрде естімесе

Үш жастан алты жасқа дейінгі балалар белгілі бір мақсатпен саналы түрде ұрса алады. Жаман сөздерді тез жою үшін баланың неге бұлай істейтінін түсіну керек.

**ЕГЕР БАЛА САНАЛЫ ТҮРДЕ ДӨРЕКІ СӨЗДЕРМЕН ҰРЫСАТЫН БОЛСА НЕ ІСТЕУГЕ БОЛМАЙДЫ**

Баланы «тыйым салынған сөздерден» толығымен қорғау мүмкін емес. Ол оларды бәрібір естиді: көшеде немесе автобуста; ересек кинофильмнен немесе «білімді» құрдастарымен сөйлесуден алады. Бірақ бұл сөздер баланың лексиконында бекітіле ме, жоқ па, бұл толығымен ата-ананың реакциясына байланысты

***ҚАЛАЙ БОЛҒАНДА ДА ТӨМЕНДЕ АТАЛҒАНДАРҒА ТЫЙЫМ САЛЫНАДЫ:***

 - баланы ернінен ұрып қалу, ернін сабынмен жуу және т.б. Бұл өзін-өзі бағалаудың төмендеуіне және түнде қорқып қалуына алып келеді. Әсіресе ерекше әсерлі балаларда мұндай әдістер кекештенуді тудыруы мүмкін;

- баланың көзінше достарыңа күліп, бала көршілеріңе дөрекі сөзбен қалай жауап бергенін айту. Бала, әрине, сіз оған не айтсаңыз да, қайтадан ата-анасының көңілін көтергісі келеді;

- егер сіз дөрекі сөздерді өзіңіз қолданып жүрсеңіз, баланы дөрекі сөздер айтқаны үшін жазалауз («бұл сөздер балаларға арналмаған»). Бала сізді мүлдем басқаша түсінеді: егер ересектерге ұрсуға болса, тезірек өсу үшін жиі және қатты ұрсу керек дегенді білдіреді

**БАЛАНЫҢ ҰРСУЫНЫҢ СЕБЕПТЕРІ**

**1-СЕБЕП.** Назар аударғысы келеді. Таңертең-балабақшаға жүгіру, кешке-түнде жәй ғана бетінен сүю және дәстүрлі ертегі... Әрине анасы мейірімді, бірақ оның ешқашан шын жүректен баламен бірге жүгіріп немесе ойыншықтармен ойнауға уақыты жоқ. Ал, мына жағдайда бір ғана «сиқырлы» сөз айтып қалдың ба - ата-аналары таңғалып, күліп эмоция көрсетеді! Қалайша қатты назарларын аударып қалады!

**НЕ ІСТЕУ ҚАЖЕТ:** балаңыз сізді бейтаныс адамдар арасында ыңғайсыз жағдайға қалдырса да, эмоцияларыңызды көрсетпеңіз, бақылауда ұстаңыз. Ең жақсы әдіс - ол үшін кешірім сұрау және әңгіме тақырыбын бірден өзгерту. Қатаң, бірақ сабырлы түрде балаға бұл сөздің жақсы емес екенін түсіндіріңіз, оны қолдану ұят және ұрса беретін адамдардың жанында болу сізді ренжітеді. Басқа бөлмеге шығып кетіге болады (ұзақ емес уақытқа)

**2- СЕБЕП**. Теріс эмоцияларын білдіре алмайды. Егер ол ашуланса, ренжісе не істеу керек? Ата-аналары жылағанын, айқайын, төбелесті құптамайды. Бірақ көшеде бір ағай құлап, өзінің құлауы туралы өте эмоционалды түрде түсініктеме берді. Ол одан жеңілдеп қалды және ол үшін ештеңе оған болған жоқ.

**НЕ ІСТЕУ ҚАЖЕТ:** балаңызға күшті эмоцияларды басқа, жақсы лайықты сөздермен білдіруге үйретіңіз. Жылап жатқан баланы құшақтап, жұбатыңыз және оған не болып жатқанын түсінуге көмектесіңіз: «саған қазір оңай емес, сен ашуланып тұрсың», «мен де ренжір едім». Кейде жастықтармен күресіп, боксерлік қапты ұрып-соққан пайдалы

**3- СЕБЕП.** Қорқынышты жеңуге тырысады. Ұялшақ балалар, бір жағынан, құрдастарының назарын қалайды, екінші жағынан, олардан қорқады. Дөрекі сөздердің көмегімен олар құрдастарына қызықты, «үлкен» болып көрінем деп санайды, сонымен бірге өзін ренжітуі мүмкін бұзықты қорқытамын деп ойлайды..

**НЕ ІСТЕУ ҚАЖЕТ:** дөрекі сөздер күштің белгісі емес, жаман, ұятты қылық екенін түсіндіріп айтыңыз балаға. Жаман, дөрекі сөздер айтып жүретін баланың аузынан тасбақалар түскен бала туралы ертегі айтып беріңіз. Және ең бастысы - құрадстарымен достасуға көмектесіңіз.

**4-СЕБЕП.** Еліктейді. Қазіргі кездің балалар кітаптары мен мультфильмдерінің барлық кейіпкерлері біз, ересектер, қалағандай сөйлей бермейді. Егер кейіпкер балаға бір нәрсесімен ұнатса, онда бала оған еліктейді

**НЕ ІСТЕУ ҚАЖЕТ:** балаңызға көрсетпес бұрын мультфильмдерді өзіңіз көріп алуға тырысыңыз. Бірақ баланы сүйікті кейіпкерлерінен «ажыратуға» тырыспаңыз, бұл балада наразылық тудырады. Мұндай кейіпкерге бірге күлгеніңіз жөн, оның балабақшадағы ертеңгілікте қаншалықты күлкілі көрінетінін елестетіп көріңіз. Әрине бүлдіршін сондай болып көрінгісі келмейді.

**5- СЕБЕП.** Түсінбейді. Бала: Мама-сен жамансың!» дегенде - ол немесе сізге «бумерангты» қайтарады, немесе бұл сөздің ренжітетінін шынымен түсінбейді.

**НЕ ІСТЕУ ҚАЖЕТ:** балаңызға басқа адамдарды ренжітетін қарақшы сөздер бар екенін түсіндіріңіз. Егер ол әдепсіз сөздің мағынасын түсіндіруді сұраса, балаңыздан ат тоныңызды алып қашпаңыз. Жұмбақ, түсіндірілмеген нәрсе баланың назарын одан сайын тартады.